
ELŐTERJESZTÉS
(a Képviselő-testület 2024. március 20-i ülésére)


TÁRGY:	A KISKŐRÖS, 0560/135 HRSZ-Ú INGATLAN BÉRBEADÁSA A KŐRÖSSZOLG NONPROFIT KFT. RÉSZÉRE


Kiskőrös Város Önkormányzata (a továbbiakban: Önkormányzat) a TOP-1.1.1-16-BK1-2020-00029  azonosítószámú, „Ipari terület fejlesztése Kiskőrösön” című pályázat keretén belül kötelezettséget vállalt arra, hogy az Önkormányzat tulajdonában álló, üzleti vagyonát képező, Kiskőrös, külterület 0560/128 hrsz-on nyilvántartott, legelő, erdő, fásított terület, kivett út, telephely rendeltetésű, összesen 15 ha 188 m2 nagyságú ingatlan területéből 5 ha nagyságú területrészt bérbeadás útján  - határozott 5 éves időtartamra - hasznosítja. 
A pályázati felhívásban foglalt előírásokra tekintettel a szerződéses feltételek képviselő-testületi jóváhagyására csak a Közigazgatási és Területfejlesztési Minisztérium (a továbbiakban: irányító hatóság) előzetes jóváhagyását követően - módosított támogatási szerződéssel - kerülhet sor. 
Az ingatlan bérbeadása érdekében – a fentiekre figyelemmel - Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendeletének (a továbbiakban: Rendelet) 1. mellékletében foglaltak szerint 2023. augusztus 28. napján nyilvános versenytárgyalási eljárás került lefolytatásra. A versenytárgyaláson egy ajánlattevő, a KŐRÖSSZOLG Nonprofit Kft. (a továbbiakban: Társaság) vett részt, aki a versenytárgyalási felhívásban meghatározott feltételeknek megfelelt. A Társaság az ingatlant tárolás, raktározás céljára kívánja használni. A bérleti szerződés tervezete – előzetes jóváhagyás céljából - az irányító hatóság részére megküldésre került, a módosított támogatási szerződés 2024. február 23. napján lépett hatályba.    
A versenytárgyalás lefolytatását követően a Kiskőrös, külterület 0560/128 hrsz-ú ingatlan megosztásra került, a pályázat szerinti vállalás alapján az ingatlanból 5 ha nagyságú területrészen kerül kialakításra az ipari terület. A lefolytatott telekalakítási eljárás eredményeképpen az 5 ha nagyságú területrész hrsz-a: Kiskőrös, külterület 0560/135, művelési ága: legelő, erdő, fásított terület (a továbbiakban: Ingatlan), a bérbeadás tárgyát ezen Ingatlan képezi. 

A Rendelet 27. § (2) bekezdése alapján a Képviselő-testület dönt az 1 évet meghaladó használati, hasznosítási jog átengedéséről.

A fentiek alapján javaslom, hogy a Képviselő-testület az Ingatlant a TOP-1.1.1-16-BK1-2020-00029 azonosítószámú, „Ipari terület fejlesztése Kiskőrösön” című pályázat keretén belül vállalt kötelezettsége teljesítése érdekében, a határozat-tervezetben foglaltak szerint 5 éves határozott időtartamra bérbe adja a KŐRÖSSZOLG Nonprofit Kft. részére.   


Kiskőrös, 2024. március 11.  

	
	Domonyi László s.k.,
	polgármester






HATÁROZAT – TERVEZET 


Kiskőrös Város Önkormányzatának Képviselő-testülete

1. egyetért azzal, hogy Kiskőrös Város Önkormányzata kizárólagos tulajdonában álló, Kiskőrös külterület 0560/135 hrsz-on nyilvántartott, legelő, erdő, fásított terült művelési ágban lévő, 5 ha alapterületű ingatlant határozott 5 éves időtartamra - 2024. április 01. napjától 2029. március 31. napjáig - a határozat-tervezet mellékletét képező bérleti szerződésben foglalt feltételekkel bérbe adja a KŐRÖSSZOLG Nonprofit Kft. részére.  

1. felhatalmazza a polgármestert a határozat-tervezet mellékletét képező bérleti szerződés megkötésére, a szükséges jognyilatkozatok megtételére és aláírására.


Felelős:	polgármester
Határidő: 	2024. március 31. 




